LUGU ON VÄLJA MÕELDUD.
SARNASUSED INIMESTE, SÜNDMUSTE JA PAIKADEGA ON KOKKUSATTUMUS.
Tere.
Aga ahjus on lasanjet.
Mõnus. Mida me tähistame?
Noh…
Ma plaanin su kätt paluda.
Sõrmus on kastme sees, vaata ette.
Oli ka aeg, su tütar lõpetab kohe keskkooli.
Võeh. Mis see on?
- Ami kätetöö. - Aga miks sa seda jood?
Ma olen hea sõber.
Ta pole siin ega saa teada.
Aga mina ju tean. Eks ole? Ja ma meenutan sulle,
juhuks kui sa märganud pole, et ma olen põhimõttekindel mees.
Ja põhimõtetest rääkides…
Mul on sulle üks jutt.
Niisiis…
Kui see aeg käes on…
ja see ei juhtu veel niipea…
tahan, et mul oleks võimalik…
Saabub hetk, mil pole mõtet mind enam vägisi siin hoida.
Siin hoida? Mis mõttes?
See on postkasti võti. Postkast asub Meginimi tänaval.
Seal sees on väike ümbrik kahe kapsliga.
Ära küsi, kust need pärit on.
Kõlab dramaatiliselt, aga ei ole seda.
Need meenutavad ibuprofeenitablette, ma ei tahtnud neid kodus hoida.
Räägime nüüd millestki muust.
Kui ma haiglasse satun
ja piinlen ning arstid mind enam aidata ei saa…
Ma ei hakka seda arutama.
- Jäta mind rahule. - Kelle poole ma siis pöördun?
Ami poole loomulikult.
- Ma räägin tõsiselt. - Mina ka. Hoia see võti endale.
Ma ei tee nalja.
Kuule, ma ei suuda seda…
Kus pult on?
Võib-olla arstid eksisid.
Mis sa arvad, Benno? On see võimalik?
Võin seda ühe õhtu ette kujutada küll.
Ma plaanin su kätt paluda.
Sõrmus on kastme sees, vaata ette.
No oled ikka…
Mölakas selline. Häbi sul olgu!
Sa lööd haiget meest?
- Millal ta saabub? - Kohtumine toimub kell 9.
- Kas nad ülevaate saatsid? - Jah.
Vaatame selle koos läbi.
Orna Levy, 43-aastane, abielus, ühe lapse ema.
Sündinud Iisraelis Kiryat Motzkinis, seal terve elu elanud.
Pr Levy haridus piirdub keskkooliga.
Perekonna rahaline seis halvenes,
kui mees kümne aasta eest Alzheimerisse haigestus.
Hiljuti võeti ta intensiivraviosakonda sisse,
kopsupõletiku ja tervise üldise halvenemise tõttu.
Pr Levy käitumine viitab kalduvusele vältida riske ja konflikte
ning piiratud emotsionaalsele vastupidavusele.
See on kõik, rohkem infot pole.
Imelik, et sellisel naisel säärane tütar on.
Palun tule sisse.
Orna, meeldiv tutvuda. Mina olen Peter.
Vadim Ulmanski, riiklik kaitsja.
Meeldiv tutvuda.
Kas sa rääkisid kellelegi, et me sinuga ühendust võtsime ja siin täna kohtume?
Ei.
Väga hea. On väga oluline, et see nii ka jääks,
kui soovid meievahelist suhtluskanalit avatuna hoida.
Ole hea, võta istet.
Nagu ma telefonis ütlesin,
usun, et teie valitsus varjab su eest infot,
selle kohta, miks läbirääkimised su tütre vabastamiseks venima on jäänud.
Vabandust, aga kes te olete?
Mina olen Peter.
Seis on järgmine.
Mõne kuu eest
arreteeriti siin Iisraeli külastanud Vene kodanik.
Tema nimi on Nadja Petrovski. Mina olen tema advokaat.
Nähtavasti on prl Petrovskil infot, mida Venemaa, kuidas öelda,
iga hinna eest varjata tahaks.
Iisrael plaanib ta järgmisel nädalal USA-le välja anda.
Meile on väga oluline, et Nadja USA-sse ei jõua.
Oleme viimastel nädalatel vangide vahetust nõudnud.
Nadja pääseb tagasi Venemaale
ja vastutasuks saadetakse su tütar tagasi Iisraeli.
Ah nii. Ma ei ole sellest midagi kuulnud.
Vabandust, aga sa ütlesid „väga oluline meile“.
Palun selgita, kes need „meie“ on.
Ütle talle, et on küsimusi, mida ei esitata.
Parem oleks öelda, et…
Olgu, ma sõnastan ümber.
Vaadake, me kohtume selles hotellis,
mitte Vene saatkonnas ega välisministeeriumis.
Kust ma tean, et ma telefonis päriselt oma tütrega rääkisin?
Too siia.
Mitte see. Teine kohver.
Näita seda talle.
Saan ma temaga uuesti rääkida?
Mitte veel.
Kõigepealt pead Nadja tagasi Venemaale aitama.
Võin kohe pärast siit lahkumist ametnikega rääkida.
Kahjuks tundub, et sinu valitsus ei usalda sind täielikult.
Arvestades, et nad on varjanud seda infot sinu eest nädalaid.
Hästi. Ma võin televisiooni minna.
Anda intervjuu, mis valitsusele survet avaldaks.
Kahjuks ei ole ka see võimalik.
Miks mitte?
Kohus keelas teemast avalikult rääkida.
Sel juhul ma ei mõista.
Miks te mulle helistasite? Mida ma veel teha saan?
Iroonilisel kombel saaks selle asja hetkega lahendada.
Kui Nadja apellatsioonile alla kirjutab,
- võidakse ta Venemaale saata. - Apellatsioonile?
Temast on geniaalse küberkurjategija mulje jäetud.
Aga tegelikult on ta lihtsalt naiivne tüdruk.
Isegi ta unistused on lapsikud.
Ta kujutab ette, et USA pakub talle kokkulepet
ja ta saab Malibus uut elu alustada.
NADJA PETROVSKI
Tegelikult mädaneks ta aga USA vanglas aastaid,
enne kui ta tagasi Venemaale saadetakse.
Tahame, et sa üritaksid veenda teda apellatsiooni allkirjastama.
Tal ei ole kedagi.
Ta kasvas ilma pereta, lastekodus.
Teatud mõttes olime meie tema ainus perekond, midagi vanemate sarnast.
Nüüd hakkas ta meie vastu mässama.
Sinu eesmärgid on aga läbipaistvad ja imetlusväärsed.
Sinu siiras palve võiks ta ehk ümber veenda.
Millal ma temaga kohtun?
Niisiis… Rääkisin nendega, kõik kiideti heaks.
Nad ootavad sind peaväravas.
Aitäh sulle, Aviva. Head aega.
Kas mind väravast tagasi ei saadeta?
Tüdruk on välismaalane,
teda võivad külastada ka teised peale lähisugulaste.
Palusin tema nimel, et sind tema juurde lastaks.
Püüame teda lepitada.
DORI: KAS TÄNANE ON JÕUS?
Ütlesite, et ametivõimud on sellest juba mitu nädalat teadnud.
Vangide vahetusest.
Kas Shin Bet teadis ka?
Esitasin taotluse isiklikult.
Miks sa küsid?
Niisama. Olen ühega neist ühenduses olnud.
Ta ei maininud midagi.
Nadja kättesaamine on USA-le väga oluline,
nii et su kontaktil ei olnud põhjust midagi mainida.
Otse vastupidi.
DORI: ORNA?
Ei-ei.
Ütlesite, et mu advokaat tuleb. Tema pole mu advokaat.
- Mis mõttes? - Olen prl Petrovski advokaat.
- Lisasin selle naise külaliste nimekirja. - Ära seleta. Vii mind välja.
Nadjake.
- Su eelmine advokaat loobus. - Loobus jah. Ma tean.
Ja sina loobud ka, kui nad sind samamoodi ähvardavad.
Kes tema on?
Mina ta nime kirja ei pannud. Mida sa vahid?
Mis sa vahid? Tulid enda arust teatrisse või?
Mis toimub? Kes see naine on?
Advokaat olen mina ja ma… Nadjake, palun.
Ma ei tea, mida ma teen, kui sa mind veel korra Nadjakeseks kutsud.
Arvasid, et seda naist nähes haarab mind nostalgia ja ma jooksen sinu rüppe?
Hoia eemale!
Kuulge, aitab.
Kas ta pole mitte selle narkari ema?
Jah, Gali Levy ema. Tema tütar arreteeriti Venemaal.
Selge.
Kümme minutit.
Tulge.
Miks te vastavat taotlust ei esitanud?
Vabandust, kui ta palub…
Taotlust polnud.
Ma saan vist aru.
Nad lubasid su tütre vabastada, kui… Mis? Kui ma Venemaale naasen, eks?
Enam-vähem.
Olgu, räägime.
- Olgu. - Kas sul peavalurohtu on?
Paratsetamooli?
Äkki annad kaks veel?
Hiljem võtmiseks.
Ehk alustan mina?
See siin on mu tütar, Gali.
Sa valisid huvitava foto.
Tõesti?
Seda ei näidata, kui sa teleris esined.
Tõsi. Ei näidata jah.
Mu meedianõunikule ei meeldi see pilt.
Aga sinu arust näitab see su tütart teisest küljest.
Küljest, mida viieminutilise intervjuu jooksul kirjeldada ei jõua.
Täpselt nii.
Näiteks et ta on ohtlik kurjategija?
- Jah, aga… - Tean, kuidas mina siia jõudsin.
Seega…
tean kindlalt, et kui asi oleks vaid väikeses koguses uimastites,
ei oleks me praegu siin.
Mida sa öelda tahad?
Tahan öelda, et kui nad su tütrele pääseteed pakuvad,
oleks ilmselt targem see vastu võtta. Ruttu.
Selleks ma siin olen.
Ma ei tea, mis põhjusel sa siia sattusid.
Aga sinus on midagi.
Sa hoolid.
Seepärast nõustusidki minuga rääkima. Ehk tahab osake sinust mind siiski aidata.
Ma teen seda. Kirjutan taotlusele alla.
Aga ühel tingimusel.
Mul on vaja üks kiri välja saata. Privaatselt, mitte läbi vangla.
Kui selgub, et näitasid seda advokaadile või teistele, ei näe sa mind rohkem.
Saada see ära. Ja tule siis tagasi.
Olgu.
Jelena? Olen teel. Kas ta ärkas?
Veel mitte.
Kas arst käis teda vaatamas?
Jah. Seletas, et põletikunäitaja suureneb endiselt,
kuna kopsupõletik ei allu antibiootikumiravile.
Nad proovivad teisi antibiootikume. Ja nad võtsid veel verd.
Kas ta tunneb su ära?
Ei.
Mine puhkama.
- Olgu. Tšau. - Tšau.
Orna.
Orna, oota, ma pean selgitama.
- Oota veidi. - Ära tule siia. Sa ei tohi tulla.
Asi pole nii lihtne. Nad ei räägi sulle kõigest.
Venemaal on palju erinevaid hääli.
On kaine mõistusega diplomaatiline hääl ja kamp sitapeadest raisakotkaid.
Pean silmas luureagentuure.
Nad võtsid Gali kinni vaid selleks, et tema abil oma agent päästa.
Kohe kui Nadja Petrovski USA-sse sõidab,
kaovad ka raisakotkad ja me saame jätkata tööd mõistlike inimestega.
Aga sa teadsid, Dori,
miks läbirääkimised venivad. Vaatasid mulle silma ja olid vait.
Ma ei tahtnud sinu eest midagi varjata.
Tahtsin kõigest rääkida, aga kartsin, et juhtub just see.
Et sa näitad neile, et nende strateegia oli õige.
Tead, milles seda tüdrukut süüdistatakse?
Ütlesid nad sulle?
Kust sa tead, et me kohtusime?
See on mu töö.
Nadja ei ole Gali moodi.
See naine juhtis häkkereid, kes maailmas igasugu õudusi korda saatsid.
Väljapressimine, inimeste süüdi lavastamine. Roni…
- Ära lase neil ennast ära kasutada. - Las see jääb. Vasta hoopis järgmisele.
Kui Nadjat USA-le välja ei anta, kas see tekitab probleeme? Sulle, isiklikult?
Jah.
Ilmselgelt.
Hästi.
Orna, sa ei saa neid inimesi usaldada.
Ja sind saan?
TÕLGI VENE - INGLISE
Armas Kolja, tean, et sul on piinlik seda lugeda. Pane end valmis, kallis.
NADJA.EXE
PALJU ÕNNE SÜNNIPÄEVAKS, KOLJA!!!
Mul ei jää muud üle kui sellele lõpp teha.
Meenuta mind sellisena, nagu ma olin. Nadjake.
- Halloo? - Vadim, vabanda, et nii hilja.
Ma jätsin sulle midagi rääkimata.
- Midagi olulist. - Orna, see pole sinu süü.
Mis pole minu süü?
Paratsetamool.
- Halloo? - Jah.
Arvasin, et helistasid sellepärast.
Nadja üritas end õhtul tappa. Valuvaigistitega.
Vangla väitel on ta neid mitu kuud varunud.
Võttis sisse üle 50 tableti.
Kuidas tal on?
Ta on intensiivis.
Nad viisid ta vanglast haiglasse.
Olgu.
Mida sa mulle ei rääkinud?
Halloo?
Et mul on vaja temaga kohtuda.
Kas ma võin teda haiglasse vaatama minna?
Aitäh.
Tere.
Kuidas sa ennast tunned?
Nagu inimene, kellele sada toru kõrri topitud on.
Ma tõin sulle mõned Gali riided.
Mõtlesin, et tahad ehk riideid vahetada.
Tundub, et te olete enam-vähem ühesuurused.
Kuule, need tabletid, mille sulle andsin. Ma ei arvanud, et sa plaanid…
Ära muretse, sinu kaks tabletti ei ole süüdi.
See oli ühisüritus.
Tunnen ennast ikkagi halvasti.
Rahune maha.
Kui ma ennast päriselt tappa tahaks, ei ajaks me praegu juttu.
Tahtsin korraks eemale saada.
Ma ei usu, et oleksid väikse puhkuse nimel sellise kirja kirjutanud.
Sa lugesid seda?
Kes on Kolja?
Pole sinu asi.
Kas ta on su vend? Sa kirjutad talle nagu nooremale vennale.
Mul ei ole vendi.
Kas te kohtusite siis lastekodus?
Igatahes on see…
Ilmselgelt on ta sulle oluline.
Ja ta on Venemaal, mitte USA-s.
Palun.
Ära ürita minuga manipuleerida.
Ma olen elukutseline manipulaator. Sa ei tunne mind.
Kui sa arvad, et ameeriklased sulle mingit kokkulepet pakuvad…
Ma tean. Ma pole loll.
Aga nende inimeste juurde seal Venemaal ma ei naase.
Anna andeks. Mu mehe hooldaja kirjutab. Mu mees on väga haige.
Tegelikult suremas.
Ja mu tütar ei saa tema kõrval olla.
Kas ma peaksin sulle nüüd kaasa tundma või midagi?
Kuule.
Saan aru, et sa ei hooli endast praegu. Ma mõistan seda.
Aga samas tean ma, et sul on süda.
Ning jah, sul on võimalus mu tütar päästa.
Kas sa mõistad seda?
Ütle mulle lihtsalt,
kas on mingigi võimalus, et sa selle taotluse allkirjastad.
Nagu sa näed…
olen ma valmis pigem surema.
Kahju, et su tütrega nii läks.
Tere, Orna, olen dr Dror sisehaiguste osakonnast.
Benny seisund halvenes öösel.
Palun tule esimesel võimalusel.
Kahjuks ei allu ta enam ravile.
Viisime ta steriilsesse palatisse, et infektsioone vältida,
ja pidime ta uinutama, sest ta oli väga rahutu.
Tõmbas hapnikumaski kogu aeg eest.
Kui sa siia jõuad, võime järgmistest sammudest rääkida.
Aitäh.
Võti.
- Võti. - Hei.
Võti.
Kas sa võtme võtsid?
Mis võtme?
Ei, Benny, sa pole kinni seotud.
Õhtul olid, sest ärritusid pisut ja nad ei tahtnud, et sa viga saaksid,
aga su käed ei ole enam kinni seotud, mu arm.
Lukku ei ole. Võtit pole vaja.
Sa pead võtme võtma ja postkasti juures käima.
Hästi.
Lähen, kui Jelena siia jõuab.
Paneme maski tagasi.
- See ei mõju sulle hästi. - Ei.
See on oluline.
Mine kohe…
ja tee, mida ma palusin.
Tule siia.
Ära emale räägi.
Gali,
võta võti ja tee, mida sa lubasid.
Ära muretse, Gali. Ema ei saa pahaseks.
Ta ei saa pahaseks.
Ema, kas saaksime natuke rääkida?
Mis juhtus?
Me kohtusime hommikul Ben Doviga.
Ta kirjeldas tulevikku süngetes värvides.
Mõned ravimid võivad aidata, mõned halba teha.
Kulud on üüratud, sest kindlustus ei kata neid,
ja otsustada tuleb kohe.
Kõik kiirustavad meid takka,
sest su isa sai jackpot'i, ta haigus on eriti kiire kuluga.
Nõme lugu.
Ja kuidas isa sellesse suhtub?
Ta jooksis kohe oma vendadele rääkima.
Uskumatu.
Talle on nii oluline kõigest rääkida,
kõik ära korraldada. Ta on nagu mingi pulmi planeeriv hullunud pruut.
Ausõna, mulle tundub, et ta naudib seda.
Oota. Kas sa nutad?
Võib-olla.
- Sa ei tohi nutta, sa oled ju mu ema. - Või nii.
Ma võin ehmuda.
Olgu. Ma lõpetasin.
Ikka on niiske. Täitsa niiske.
- Olgu, aitab kah. - Palun ära nuta enam.
- Olgu. Näe. Ma lõpetan. Nüüd. - Nüüd.
Mu vaene unarusse jäetud tütar.
Kuula mind.
Sulle tundub, et see võtab terve meie elu üle,
aga luban, et nii see ei jää. Kuuled?
Mis mureks?
On sinuga kõik hästi?
Jaa, suurepäraselt lausa.
Tore.
Hea seegi.
Ta teab, et teda ei oodata USA-s avasüli,
aga Venemaale ei taha ta ikka naasta.
Jah, me märkasime.
Ehk võiksin ma… Ehk saan ma talle midagi pakkuda?
Talle midagi lubada või anda.
Kuule, Peter. Mu tütar peab koju tulema.
Ta isa on väga haige ja vajab teda. Gali peab teda nägema.
Mul on kahju, aga tingimusi ei kehtesta mina.
Minu töö piirdub ühe telefonikõnega.
Nadja võib alla kirjutada, aga ei pruugi.
Ja kui ei kirjuta, on mul väga kahju.
Jah, kõigil on kahju.
Kuidas palun?
Sinul on kahju, Nadjal on kahju. Kõigil on kogu aeg kahju.
Minul on ka kahju.
Tean, kuidas teda alla kirjutama sundida.
Ta palus mul hüvastijätukirja postitada, enne kui end tappa püüdis.
Ta seisund on viimastel tundidel halvenenud.
Tal on ajukahjustus.
Aktiivse ravi poole pealt saame me teda nüüd vähe aidata.
See võib üsna pikalt kesta, nii et nüüd keskendume palliatiivsele ravile,
- et tal võimalikult mugav oleks. - Selge.
Aitäh, Sivan. Liigume järgmise patsiendi juurde.
DORI: TULE KOHVIKUSSE. PEAME RÄÄKIMA.
Mida sa siin teed?
Kes tema on?
- Usu, uudised on head. - Tere, Orna.
Olen sind muidugi teleris näinud.
Olen Guy, Dori töökaaslane.
Võta istet.
Muresid on sul ilmselt hetkel omajagu.
Kas sa jälitad mind? Miks sa tulid?
Sul on vaja seda kuulda.
See võtab mõne minuti.
Orna, praegu töötatakse välja lepingut Venemaaga, Süüria asjus.
Peaminister on allkirjaga kinnitanud,
et Gali vabastamine on selle lepingu osa.
Praeguseni nad neid kahte teemat kokku panna ei tahtnud.
Orna, me ei tunne teineteist, aga Dori võib kinnitada,
et ma pole ehk kõige meeldivam inimene, aga olen äärmiselt aus.
Ja ma ütlen sulle, et see leping
toob su tütre kindlasti koju.
Aga see võtab veidi aega.
Kui palju?
Kuus kuud kuni aasta.
Ei. Siis ei sobi.
Ta isal ei ole kuut kuud.
Läbirääkimisi suure sõjalise konflikti ärahoidmiseks ei hakata tagant kiirustama
vaid sellepärast, et Indiast naasnud seljakotirändur kinni võeti.
Teame ka, et su mees istub ülakorrusel tillukeses palatis.
Personalil on peale tema veel 50 hoolealust.
Sul pole kindlasti lihtne.
Meil on ligipääs VIP-teenusele.
Üks kõne meilt ja su mees saab üksikpalatis ööpäevaringset ravi.
Aitäh. Ma pole huvitatud.
Orna.
Tea, et kui sa nüüd minema jalutad…
Tulime siia saba liputades, aga vajadusel oskame ka hammustada.
Guy, pole vaja.
Su külaskäigud Nadja juurde, püüded teda mõjutada,
reisid La Gardia hotelli…
Tead, mida tähendab suhtlus võõragendiga?
Sa võid 15 aastaks vangi minna.
- Guy, aitab! - Pea suu, Dori!
Sa eksid, kui arvad, et tegutsed oma tütre huvides.
Vangis istudes sa teda aidata ei saa.
Ja sinna sattumine on väga tõenäoline.
Soovitan sul järele mõelda.
Kui ma seadust rikkunud olen, arreteeri mind.
Kõigest muust räägi mu juristi Vadim Ulmanskiga.
Kena päeva teile.
Orna.
Anna andeks, ta ei hoiatanud mind.
Mida sa talle minust rääkisid?
See oli viga, üritasin sind aidata. Ma tegin vea. Mitu viga. Eks?
Ma poleks pidanud Nadjat sinu eest varjama ega sind siia kutsuma.
Ilmselt olen ma veel vigu teinud, aga üritan sind tõesti aidata.
Kelle poolt sa oled, Dori? Oled üldse minu poolt?
- Muidugi olen. Ainult sinu. - Mida ma siis sinu arust tegema peaksin?
- Orna… - Ei. Sa oled ju minu poolt, eks?
Siis palun ütle mulle.
Mida ma nüüd tegema peaksin?
Peaksid Guy pakkumise vastu võtma.
Ma ei usu sind enam.
Aitäh.
Näen, et sa kannad ta T-särki.
Jah.
Siinsed riided haisevad.
Isegi prügikott oleks neist parem.
Aga ei, see on mõnus. Aitäh, et tulid.
Kas su tütrele meeldib selline muusika?
Kas see on bänd?
Vene bänd. Pärit samast linnast, kust minagi. Doni-äärsest Rostovist.
Kas ma võin sulle ühte lugu lasta?
Gali kuulas seda tihti. See oli ta lemmikute hulgas.
Tead sa seda?
Laulu mitte, aga nime olen kuulnud.
Juri Glaskov.
See on ka laulu pealkiri.
Tead, milles USA mind süüdistab?
Nad väidavad, et projekti jaoks häkkereid vajades pöördusid kliendid minu poole.
Ja mina viisin nad õigete inimestega kokku.
Midagi sarnast on ka Juri Glaskov.
Aga tema aitab klientidel relvi hankida.
Ta müüb Venemaal relvi?
Kuidas ma temaga rääkida saan?
Sul on probleem, mis vajab lahendust?
Ei, ei. Mul on vaja… Mul on vaja lihtsalt rääkida…
Sul võib temaga üsna raske rääkida olla.
Miks?
Ma tean tema nime vaid sellepärast,
et keegi on tema pea eest vaevatasu välja pannud.
Nüüd on ta kadunud. Ja mõned inimesed juba otsivad teda.
Kuidas su mehel läheb?
Hästi ei lähe.
Lootsin, et Gali jõuab hüvasti jätma tulla.
Ma loodan, et sa mõistad mind, natukenegi.
Jah, mõistan küll.
Nadja, anna andeks.
Mille eest?
Sa kirjutad apellatsioonile alla ja naased Venemaale.
Ma andsin kirja neile, Nadja.
Kirja, mille sa Koljale kirjutasid. Nad rääkisid temaga juba.
Kui sa temast hoolid, ja ilmselgelt hoolid,
pead koostööd tegema.
Sa oled koletis.
Nikita! Nikita!
Vii ta minema, Nikita!
Orna, ma loodan, et su tütar ei tule tagasi.
Loodan, et ta mädaneb vanglas ja sa ei kuule temast enam iial midagi.
Loodan, et ta sureb seal!
Ma loodan, et ta sureb seal!
Vii ta ära!
Ma loodan, et su tütar põleb põrgus!
Loodan, et sa ei näe teda enam kunagi!
Loodan, et ta sureb!
Loodan, et sa ei näe teda enam kunagi!
Ja mis nüüd saab?
Vadim ja Nadja esitasid hommikul taotluse.
Kohus kuulab nad kiiremas korras ära, ilmselt just praegu.
Jah, aga… Gali?
Nagu ma ütlesin, vabastatakse ta paari päeva jooksul.
Näed teda varsti.
Tore.
Sa lähed ära? Ei jäägi siia, kuni kõik tehtud saab?
Ei, kahjuks mitte.
Orna, mul oli rõõm sinuga tutvuda.
See oli Nadja jaoks parim otsus.
Vahel vajavad inimesed abi, et ennast aidata.
Ja ma õnnitlen sind hea saavutuse puhul.
- Gali Levy ema? - Jah.
Ta tuleb koju. Küll te näete.
Aitäh.
- Suur tänu. - Õnnistagu teid Jumal.
Orna Levy?
Politsei.
- Tulge kaasa, olete vahistatud. - Oot-oot.
- Mida te soovite? - Palun tulge kaasa.
Oodake pisut.
Kellega te La Gardia hotellis kohtusite?
Peteriga, kellega mina rääkisin,
ja Vadimiga,
kes on Nadja advokaat.
Ja kaks inimest oli veel, kes…
kes ei öelnud midagi. Ja üks oli vist turvamees.
On see ikka vajalik?
Su sõbranna on surnud.
Venelasest eluaegne, teel kohtusse.
VENELANNA PUSSITATI SURNUKS.
Nad ootasid võimalust.
Kas see üllatab sind?
Ma…
Mul on paha olla.
Su venelastest sõbrad, kellega sa suhtlesid.
Oota, mul on halb. Ma vajan abi.
Joo. See on suhkruga.
Need venelased, kellega sa suhtlesid,
ei rääkinud, kuidas nad ta tappa plaanivad?
Ära ütle, et me ei hoiatanud.
Ma…
Ma tahan Doriga rääkida. Kas ma saaksin oma telefoni?
- Ei. - Aga ma…
Me pole kaugeltki lõpetanud.
- Pole õieti alustanudki. - Ma…
Mul on halb olla.
- Olgu. - Oota pisut, ma…
Mul on arsti vaja. Mul on tõesti paha olla.
See sind ei aita.
Jääme siia nii kauaks, kui vaja.
Tundideks, päevadeks, vajadusel nädalateks.
Mitte praegu.
Ütlesin, et mitte praegu.
Meni tahab sinuga rääkida.
Ja millega nii kiire on?
Ole hea.
Oh neid saatuse keerdkäike! Jälle satume kokku.
Nad ei võta toru. Need venelased. Ega?
Nad lahkusid, isegi see kipat kandev paksuke.
Iisraellane. Aga lähme, räägime tee peal lähemalt.
- Kas ma tulen sinuga kaasa? - Jajah, lähme.
IISRAELI POLITSEI TEL AVIVI PEAKONTOR
Tead, ma olen sind palju teleris näinud,
intervjuusid andmas. Lihtne seda vaadata polnud.
Üritasid kõigile, kes vähegi kuulasid, seda vaest Bambikest maha müüa.
Tillukest habrast tirtsu,
kurbade pruunide silmadega.
- Sinistega. - Ma ei räägi Bambist.
Ütlesin neile: ta mees on suremas,
tütar vanglas. Venelased petsid teda. Andke asu.
Aga Guy on täiesti kasutu tüüp.
Kuigi omavahel öeldes, mitte et su peika parem oleks.
Kuidas sa mu vabaks said?
Mu nimi on Rita.
Olen kaitseministeeriumi eriatašee.
- Sa töötad Mossadis? - Ei Mossadis ega Shin Betis.
Olen lihtsalt Rita. Mul on väga konkreetsed juhised.
Mis mõttes juhised?
See ametikoht annab vabad käed,
mõistuse piires. Sõdu näiteks alustada ei tohi.
Aga ühe vaese emme vabakssaamine, kes pole õieti midagi teinud…
See pole maailmalõpp.
Saad üldpildist aru, eks? Ma ei tohi oma õigusi kuritarvitada,
riik on piirid paika pannud.
Nende hulgas on tarku inimesi.
Räägi… Kas sa ei teadnud tõesti, et nad tüdruku tapavad?
Miks nad ta tapsid? Ta kirjutas ju alla.
Kohus ei oleks pruukinud palvet rahuldada. Parem karta kui kahetseda.
- Mis su juhised siis on? - Kuidas palun?
Ütlesid, et sul on väga konkreetsed juhised.
Jah. Su tütar Iisraeli tuua ja üle kuulata.
Tere õhtust!
Vaata, me mõlemad tahame teda tagasi saada.
Sina sellepärast, et ta on su tütar
ja sind on sünnist saati veendud, et emadus on su elu mõte.
Mina tahan ta ära tuua,
sest ta teab midagi, mis on riigi julgeoleku tagamiseks ülimalt oluline.
Ega ta sulle sellest juhtumisi rääkinud?
Millest?
Tead, kokkuvõttes oled sa pagana head tööd teinud.
Meediaga, poliitikutega.
Aga need kanalid on nüüd kahjuks kinni,
surnud nagu su väike venelanna.
Mõtlesin siis, et võiksime koos Venemaale minna,
mõne inimesega rääkida,
head toitu süüa,
pisut tolmu üles keerutada,
„meie kõigi tütre“ koju tuua.
Kui sulle ei sobi, pole viga.
Söö oma pita lõpuni ja saadame su arestimajja tagasi.
Oled üllatunud? Ega see „Monopol“ pole.
Nii lihtsalt vanglast ei pääse.
Te tütrega armastate lauamänge, eks?
Ma rääkisin arstiga.
Nad on väga, väga rahul.
Ütlesid, et sul on juba palju parem,
ehk pääsed isegi homme koju.
Ja ma rääkisin Amiga.
Nad Sivaniga käisid täna meil.
Koristasid ja sättisid maja korda.
Et kõik oleks kena ja puhas. Just nii, nagu sulle meeldib.
Ja vihma pidi sadama hakkama.
Ja Gali helistas.
Ütles, et tuleb täna õhtul.
Ja veedab nädalavahetuse meiega.
Ja ta tahtis sulle öelda, et armastab sind nii väga.
Ja et sa oled…
parim isa maailmas.
ETTEVAATUST! MÜRK! ARMASTUSEGA BENNY
Head ööd, mu arm.
Sa oled mulle nii kallis.
GALI
THE PHANTOM LIMB
RITA: LEND RF267, ÄRA RÄÄGI TEE PEAL KELLEGAGI.
Tõlkinud Triin Jürimaa